જીવરાજ પાર્ક પાસે મેટ્રો સ્ટેશન આવવાથી પશ્ચિમ અમદાવાદમાં શ્યામલ ચાર રસ્તા, ભુદરપુરા, માણેકબાગ હોલ અને અન્ય વિસ્તારને તેમજ સેટેલાઇટના અમુક વિસ્તારોને પણ મેટ્રોનો લાભ મળી શકશે. એટલું જ નહીં, આંબાવાડી, નવરંગપુરા, વાડજ, નવા વાડજ જેવા તમામ વિસ્તારોના રહેવાસીઓ પણ મેટ્રોને લાભ મેળવી શકશે. રેલવેની જમીન પર એલાઇન્મેન્ટ લઇ જવાથી નિર્માણ પામનારા 7 સ્ટેશનમાંથી 5 સ્ટેશન માટે રેલવેની જમીન પ્રાપ્ય બનશે. બાકીની ખાલી જમીનનો ઉપયોગ પાર્કિંગ તરીકે પણ સરળતાથી થઇ શકે તેમ છે, તેમ તેમણે ઉમેર્યું હતું.